
        PARLAMENTUL ROMÂNIEI

          CAMERA DEPUTAŢILOR


	


	  Comisia pentru politică economică,
              reformă şi privatizare 
	                       Nr. 4c-1/312/2017
                       PL-x 457/2017
                        


                                                                                                Bucureşti,  21.09.2021
                                                        AVIZ

asupra proiectului de Lege privind funcţionarea 

Băncii de Dezvoltare a României - EximBank S.A.

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege privind funcţionarea Băncii de Dezvoltare a României - EximBank S.A., transmis cu adresa nr. PL-x 457 din 13 noiembrie 2017, înregistrată sub nr. 4c-1/312 din 14 noiembrie  2017. 
Senatul, în calitate de primă Cameră sesizată, a adoptat iniţiativa legislativă, în şedinţa din 7 noiembrie 2017.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                                 Camera Deputaţilor este  Cameră decizională. 

Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus pe parcursul mai multor şedinţe, dezbaterile finalizându-se în şedinţa din 21 septembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
Membrii Comisiei au examinat proiectul de lege supus avizării, expunerea                de motive, avizul favorabil al Consiliului Legislativ, cu observaţii şi propuneri, transmis cu adresa nr. 452 din 12 iunie 2017, punctul de vedere al Băncii de Export Import                           a Romaniei EximBank S.A., transmis cu adresa nr. 100.054 din 20 februarie 2018,                punctul de vedere al Băncii Naționale a României, transmis cu adresa nr. FG/178 din                                     21 februarie 2018, adresa transmisă de Ministerul Finanțelor Publice (în prezent        Ministerul Finanțelor) cu nr. 754408 din 18 aprilie 2019, punctul de vedere al Guvernului, transmis cu adresa nr. 2230 din 1 aprilie 2021, prin care menţionează că nu susţine adoptarea inițiativei legislative și adresa transmisă de Autoritatea                                  de Supraveghere Financiară, cu nr. 486 din 6 februarie 2018.
Membrii Comisiei pentru politică economică, reformă şi privatizare au hotărât,                  cu unanimitate de voturi, avizarea nefavorabilă a iniţiativei legislative.                             Domnul deputat George-Nicolae Simion, prezent la ședința Comisiei, nu a votat.
În raport cu obiectul şi conţinutul său, proiectul de lege face parte din categoria legilor ordinare.

